Publication: Magyar Közlöny
Issue: MK-2002-35 (Year: 2002, Number: 35)
Era: 1990-2004
Section: a 32/1999. (III. 31.) FVM rendelethez
Paragraph Index: 142

5. A szopósmalacok tartásának követelményei 5.1. A malacok számára olyan, a kocától biztonságosan elkülönített, szilárd padozatú, meleg, száraz és kényelmes, szalmával vagy egyéb erre alkalmas anyaggal almozott fekvõhelyet kell biztosítani, amely lehetõvé teszi az összes malac egyidejû pihenését, lefekvését, és amely sérülést nem okoz, valamint csúszásmentes. 5.2. A fiaztató ketrecekben elégséges helyet kell biztosítani ahhoz, hogy a malacok akadálytalanul szophassanak. 5.3. Az újszülött malacok speciális mikroklíma igényének kielégítésérõl külön hõforrással úgy kell gondoskodni, hogy ez a koca számára ne legyen ártalmas. 2002/35. szám 5.4. A malacokat 28 napos koruk elõtt csak abban az esetben szabad elválasztani, ha a koca vagy a malacok egészsége vagy jólléte veszélyeztetett. 5.5. A malacokat az 5.4. pontban megadottnál akár hét nappal korábban is el lehet választani, ha azokat olyan, kifejezetten az erre a célra kialakított épületbe telepítik, 5.5.1. amelyet az újabb csoport betelepítése elõtt kiürített állapotban kitakarítottak és fertõtlenítettek, 5.5.2. amely a különbözõ betegségek malacokra történõ átterjedésének minimálisra csökkentése érdekében megfelelõen elkülönített a kocák tartására szolgáló épületektõl. 5.6. A farokrágás és egyéb rossz szokások megelõzése érdekében az állattartás környezeti sajátosságainak és a telepítés sûrûségének figyelembevételével a nem megfelelõ környezeti feltételek vagy tartástechnológia megváltoztatására irányuló intézkedéseket kell tenni. 5.6.1. Sem a farokkurtítás, sem a szegletfogak lecsípése nem lehet automatikus, rutinszerû tevékenység. Ezeket a mûveleteket csak abban az esetben szabad elvégezni, ha egyértelmûvé válik és bizonyítékkal alátámasztható, hogy a kocák csecsbimbója e nélkül sérül, vagy a malacok egymás fülét, farkát rágják, sértik. 5.6.2. A hétnapos kor alatti malacok esetében a farokkurtítást és a szegletfogak lecsípését csak állatorvos vagy megfelelõ tapasztalattal és jártassággal rendelkezõ szakképzett személy végezheti megfelelõ eszközökkel és megfelelõ higiéniai feltételek mellett.

Source: https://magyarkozlony.hu/hivatalos-lapok/3286031d78134b12e22700e8e328ea8f4ad432e9/dokumentumok/ab69e420c076c6141fae34bac03d70d317636c4c/letoltes